Dr. sc. **Mladen Vedriš** (Zagreb, 29. prosinca 1950.), hrvatski političar (HDZ), gospodarstvenik i ekonomski stručnjak

Životopis
---------

Rođen je 29. prosinca 1950. u Zagrebu. Osnovnu školu te gimnaziju završio je u Zagrebu. Diplomirao je 1973. na Ekonomskom fakultetu Sveučilišta u Zagrebu. Dobitnik je Rektorove nagrade.
Magistrirao je na Sveučilištu u Zagrebu, poslijediplomski studij Financijska teorija i politika, s temom *Analiza uzroka porasta javnih rashoda u suvremenom svijetu*. Doktorirao je na Ekonomskom fakultetu u Zagrebu 1996. s temom *Strukturna politika u funkciji uspostave efikasnog tržišnog gospodarstva Republike Hrvatske*. 

U razdoblju 1975. - 1984. bio je zaposlen kao znanstveni istraživač u Centru za istraživanje i migracije, Sveučilište u Zagrebu. Od 1984. zaposlen je u Skupštini Grada Zagreba, u tadašnjem Gradskom komitetu za prostorno uređenje i komunalne poslove. 

Bio je predsjednik Hrvatskoga nogometnog saveza u vrijeme osamostaljenja od Fudbalskog saveza Jugoslavije.

Nakon izbora 1990. izabran je u Skupštini Grada Zagreba za predsjednika onodobnoga Izvršnog vijeća Grada Zagreba. U razdoblju 1990. - 1992. predsjednik je Kriznog štaba Grada Zagreba. Godine 1992. postaje i član Vlade RH (područje urbanog življenja i preustroj državne uprave), a krajem iste godine imenovan je za potpredsjednika Vlade RH, područje gospodarstva. Bio je zastupnik u drugom sazivu Hrvatskog sabora. Od svibnja 1993. do rujna 1995. predsjednik je Hrvatske gospodarske komore.

Polovicom 1990-ih napušta politiku i bavi se ekonomskim i znanstvenim radom.
Nakon znanstveno-istraživačkog rada i usavršavanja u Hrvatskoj i inozemstvu 2004. godine izabran je za naslovnog docenta Ekonomskog fakulteta u Zagrebu za znanstveno područje društvenih znanosti, polje ekonomija, predmet Međunarodna ekonomija. Od svibnja 2005. docent je na znanstvenom području društvenih znanosti, Katedra za ekonomsku politiku Pravnog fakulteta Sveučilišta u Zagrebu. Dosada je objavio niz znanstvenih radova i stručnih članaka te održao brojna predavanja na nizu znanstvenih i javnih tribina.

| * p
* r
* u
Predsjednici Hrvatskog nogometnog saveza |
| --- |
| 
prof. dr. Milovan Zoričić (1912. - 1914.) •
Vladimir Očić (1914.) •
dr. Milan Graf (1914. - 1919.) •
dr. Ivo Kraljević (1939. - 1941.) •
dr. Rudolf Hitrec (1941. - 1942.) •
Vatroslav Petek (1942. - 1944.) •
dr. Rinaldo Čulić (1944. - 1945.) •
Mijo Hršak (1945. - 1947.) •
Lazo Vračarić (1947. - 1950.) •
inž. Boris Bakrač (1950. - 1953.) •
Vlado Ranogajec (1953. - 1957.) •
Mirko Oklobdžija (1957. - 1959.) •
Pero Splivalo (1959. - 1965.) •
Luka Bajakić (1965. - 1966.) •
Bruno Knežević (1966. - 1971.) •
Ivan Kolić (1971. - 1976.) •
Vlado Bogatec (1976. - 1978.) •
Ljubo Španjol (1978. - 1981.) •
Željko Huber (1981. - 1982.) •
Dušan Veselinović (1982. - 1984.) •
Milivoj Ražov (1984. - 1985.) •
Adam Sušanj (1985. - 1986.) •
Antun Ćilić (1986. - 1988.) •
Paško Viđak (1988. - 1990.) •
dr. Mladen Vedriš (1990. - 1994.) •
dr. Damir Matovinović (v.d.) (1994. - 1995.) •
Đuro Brodarac (1995.) •
Nadan Vidošević (1995. - 1996.) •
dr. Josip Šoić (1996. - 1997.) •
Branko Mikša (1997. - 1998.) •
Vlatko Marković (1998. - 2012.) •
**Davor Šuker** (od 2012.)
 |